b'\n_START_ARTICLE_\nDomini de primer nivell\n_START_SECTION_\nPseudodominis\n_START_PARAGRAPH_\nEn el passat la Internet va ser nom\xc3\xa9s una de moltes xarxes d\'\xc3\xa0rea extensa (WAN). Els ordinadors no connectats a la Internet per\xc3\xb2 connectats a altres xarxes com Bitnet, CSNET o UUCP, podien intercanviar correu electr\xc3\xb2nic amb la Internet via gateways d\'e-mail. Quan es feien servir a la Internet, les adreces d\'aquestes altres xarxes el col\xc2\xb7locaven dins de pseudodominis com bitnet, csnet i uucp; per\xc3\xb2 aquests no eren dominis de primer nivell reals i no existien al DNS._NEWLINE_La majoria d\'aquestes xarxes fa temps que han deixat d\'existir per\xc3\xb2 UUCP t\xc3\xa9 un \xc3\xbas significatiu en parts del m\xc3\xb3n on la infraestructura d\'Internet no est\xc3\xa0 ben establida, encara que es va fent una transici\xc3\xb3 cap a l\'\xc3\xbas de dominis d\'Internet. Aix\xc3\xad doncs, els pseudodominis en l\'actualitat s\xc3\xb3n majorit\xc3\xa0riament rel\xc3\xadquies hist\xc3\xb2riques._NEWLINE_La xarxa d\'anonimat Tor t\xc3\xa9 un pseudodomini onion, al qual nom\xc3\xa9s es pot arribar fent servir el client Tor, ja que utilitza el protocol propi (d\'onion routing) per arribar als serveis ocults que serveixen per protegir l\'anonimat del domini.\n_START_SECTION_\nDominis de primer nivell en arrels alternatives DNS\n_START_PARAGRAPH_\nLes arrels alternatives DNS tenen els seus propis dominis de primer nivell. De vegades s\'han hagut de desenvolupar endollables per als navegadors per permetre l\'acc\xc3\xa9s a algun conjunt de noms de domini "alternatius".'